3ί9Π3ΐυΓβ ΝοΙ 
\/θΓΪίίΘ(^.^ \ 



Οΐ 9 ΐυΐϊ 7 ?ΐ 9 η θ(! 6γ I 
νΑΚνΑΒΑ ΖΑΟΗ^ΑΚΙ 
ϋβΐβ: 2017.12.Μίτ)9:14:07 
ΕΕΤ Γ 

Ρθ35θπ: δίβΠΒΰ ΡϋΡ 
(βπιΰθίίϋθά) ■ 
ίοθ3ΐίοη: Α0τβ|5, ΕΙΜηίΚο 
Τγρο9Γ3<ϊο 

5 Δεκεμβρίου 2017 


ΤΕΥΧΟΣ ΠΡΩΤΟ 


Αρ 


. Φύλλου 187 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 145 

Καθορισμός των δικαιολογητικών περί χορήγη¬ 
σης εφάπαξ οικονομικής ενίσχυσης του Ειδικού 
Λογαριασμού του Τομέα Πρόνοιας Αστυνομι¬ 
κών (Τ.Π. ΑΣ.) τουΤαμείου Επικουρικής Ασφάλι¬ 
σης και Πρόνοιας Απασχολούμενων στα Σώματα 
Ασφαλείας (Τ.Ε.Α.Π.Α.Σ.Α.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Του άρθρο 6 του ν. 826/1978 (Α' 194) «Περί συστά- 
σεως Ειδικού Λογαριασμού παρά τω Επικουρικά) Ταμείω 
Ελληνικής Χωροφυλακής και άλλων τινών διατάξεων». 

β) Του 449/1979 π.δ. (Α’ 135) «Περί Οργανώσεως, λει¬ 
τουργίας, ελέγχου κ.λπ.του Ειδικού Λογαριασμού παράτω 
ΕπικουρικώΤαμείω Ελληνικής Χωροφυλακής (Ε.Τ.Ε.Χ.) δια 
την εφάπαξ οικονομικήν ενίσχυσιν των οικογενειών των εν 
καιρώ ειρήνης εν διατεταγμένη Υπηρεσία ή μη φονευμέ- 
νων αποβιούντων ή εξαφανισμένων μετόχων του Ε.Τ.Ε.Χ». 

γ) Του άρθρου 15τουν. 1539/1985 (Α' 64) «Ένταξη Επα- 
ναπατριζόμενων Πολιτικών Προσφύγων στους ασφαλι¬ 
στικούς οργανισμούς και άλλες διατάξεις». 

δ) Του άρθρου 94 του ν. 3655/2008 (Α' 58) «Διοικητική 
και οργανωτική μεταρρύθμιση του συστήματος κοινωνι¬ 
κής ασφάλισης και λοιπές ασφαλιστικές διατάξεις», όπως 
τροποποιήθηκε με το άρθρο 4 παρ. 1 του ν.4142/2013. 

ε) Του άρθρου 137 του ν. 4483/2017 (Α’ 107) «Ρυθμί¬ 
σεις για τον εκσυγχρονισμό του θεσμικού πλαισίου ορ¬ 
γάνωσης και λειτουργίας των Δημοτικών Επιχειρήσεων 
Ύδρευσης Αποχέτευσης (Δ.Ε.Υ.Α.) - Ρυθμίσεις σχετικές 
με την οργάνωση, τη λειτουργία, τα οικονομικά και το 
προσωπικό των Ο.Τ.Α. - Ευρωπαϊκοί Όμιλοι Εδαφικής 
Συνεργασίας - Μητρώο Πολιτών και άλλες διατάξεις». 

στ) Του άρθρου 4 παρ.7 του ν. 4142/2013 (Α' 83) «Αρχή 
Διασφάλισης της Ποιότητας στην Πρωτοβάθμια και Δευ¬ 
τεροβάθμια Εκπαίδευση Α.ΔΙ.Π.Π.Δ.Ε». 

ζ) Τις διατάξεις της υπ'αριθ. Υ 186/10-11-2016 από¬ 
φασης του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Εσωτερικών και Διοικητικής 
Ανασυγκρότησης, ΝικόλαοΤόσκα» (Β’3671). 

2. Το υπ' αριθ. 28.17/2.8.2017 πρακτικό-απόφαση του 
Δ.Σ τουΤΕΑΠΑΣΑ. 


3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του προϋπολογισμού, 
όπως προκύπτει από την υπ' αριθμ. 8000/1/2017/94-α' 
από 6.9.2017 εισήγηση του Γενικού Διευθυντή της Γενι¬ 
κής Διεύθυνσης Οικονομικών και Επιτελικού Σχεδιασμού 
του Υπουργείου Εσωτερικών (πρώην Υπουργείο Δημό- 
σιαςΤάξης και Προστασίας του Πολίτη), κατά το άρθρο 
24 παρ. 5 περ. ε' του ν. 4270/2014 (Α' 143). 

4. Την υπ' αριθ. 223/2017 γνωμοδότηση του Συμβου¬ 
λίου της Επικράτειας, ύστερα από πρόταση του Αναπλη¬ 
ρωτή Υπουργού Εσωτερικών, αποφασίζουμε: 

Άρθρο 1 

Δικαιολογητικά για τη χορήγηση της εφάπαξ οικονο¬ 
μικής ενίσχυσης του Ειδικού Λογαριασμού του Τ.Π.ΑΣ. 
τουΤ.Ε.Α.Π.Α.Σ.Α. 

Τα απαιτούμενα δικαιολογητικά για τη χορήγηση της 
εφάπαξ οικονομικής ενίσχυσης του Ειδικού Λογαρια¬ 
σμού του Τ.Π.ΑΣ. του Τ.Ε.Α.Π.Α.Σ.Α., είναι τα εξής: 

1) Αίτηση. 

2) Αντίγραφο Φύλλου Μητρώου (Α' Μέρος-Στρατολο- 
γικές Μεταβολές). 

3) Πιστοποιητικό Οικογενειακής Κατάστασης. 

4) Αντίγραφο Φορολογικής Δήλωσης ή Εκκαθαριστι¬ 
κού της Δ.Ο.Υ. 

5) Αναλυτικό Σημείωμα Αποδοχών. 

6) Γνωμάτευση της Διεύθυνσης Υγειονομικού του 
Αρχηγείου Ελληνικής Αστυνομίας ή άλλου Κρατικού 
Νοσοκομείου με ιστορικό της ασθένειας ή εγκριτική 
απόφαση του Υπουργείου Υγείας για μετάβαση στην 
αλλοδαπή (αφορά μόνο στις περιπτώσεις μετάβασης 
στην αλλοδαπή). 

7) Αιτιολογημένη γνωμάτευση της πρωτοβάθμιας 
Υγειονομικής Επιτροπής της οικείας Αποκεντρωμένης 
Διοίκησης ή της ΑΣΥΕ, από την οποία να προκύπτει το 
ποσοστό ανικανότητας του μετόχου. 

8) Ιατρική βεβαίωση Κρατικού Νοσοκομείου ή Ειδικού 
Νοσηλευτικού Ιδρύματος ή ιδιώτη ιατρού, από την οποία 
να προκύπτει με ακρίβεια η πάθηση του δικαιούχου ή 
μέλους της οικογένειάς του. 

9) Αποδεικτικά έγγραφα πρόσθετων δαπανών και 
υπεύθυνη δήλωση του αιτούντος ότι αυτά δεν καλύ¬ 
φθηκαν από άλλους ασφαλιστικούς φορείς. Τα δίκαιο- 












4216 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 87/05.12.2017 


λογητικά αυτά δεν απαιτούνται σε περιπτώσεις σοβαρής 
ασθένειας (δυσίατα νοσήματα), ιδίου ασφαλισμένου ή 
μελών της οικογένειάς του, σύμφωνα με την υπ' αριθ. 
ΥΙ/Γ.Π./οικ. 16884 απόφαση του Υπουργού Υγείας 
(Β' 1386). 

10) Εμπεριστατωμένη έκθεση υποβαλλόμενη από 
την αρμόδια Διεύθυνση Αστυνομίας, από την οποία να 
προκύπτει με κάθε λεπτομέρεια η θεομηνία ή άλλο σο¬ 
βαρό ατύχημα που έχει ως αποτέλεσμα την περιέλευση 
του μετόχου σε δυσχερή οικονομική θέση, τα πρόσωπα 
που επλήγησαν και αν αυτά έχουν ανάγκη την εφάπαξ 
οικονομική ενίσχυση. 

11) Ληξιαρχική Πράξη θανάτου, όταν συντρέχει πε¬ 
ρίπτωση. 

12) Αντίγραφο Πορίσματος Ε.Δ.Ε. ή Π.Δ.Ε. ή βεβαίω¬ 
ση της Υπηρεσίας, από την οποία να προκύπτει, ότι ο 
τραυματισμός ή ο θάνατος αντίστοιχα, επήλθε σε δια¬ 
τεταγμένη υπηρεσία. 

13) Οποιοδήποτε δικαιολογητικό σύμφωνα με την 
κείμενη νομοθεσία από το οποίο να αποδεικνύεται η 
δυσχερής θέση στην οποία έχει περιέλθει ο αϊτών. 


Άρθρο 2 

Μεταβατική διάταξη 

Τα δικαιολογητικό του άρθρου 1 για τη χορήγηση 
εφάπαξ οικονομικής ενίσχυσης του Ειδικού Λογαρια¬ 
σμού του Τ.Π.Α.Σ. του ΤΕ.Α.Π.Α.Σ.Α. καταλαμβάνουν και 
τις περιπτώσεις των εκκρεμών αιτήσεων. 

Άρθρο 3 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 28 Νοεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Αναπληρωτής Υπουργός Εσωτερικών 

ΝΙΚΟΛΑΟΣΤΟΣΚΑΣ 

